钦定古今图书集成/方舆汇编/职方典/第1446卷 > 《弘仁寺》前人
## 钦定古今图书集成/方舆汇编/职方典/第1446卷 > 《弘仁寺》前人

《西江竹里寺》，载舫数登临。菜垄家家碧，槐塍处处阴。
僧雏寻落果，佛顶污飞禽。隔市何纷扰，输予独坐心。

二

丹阁悬清渚，中宵月魄低。江澄乌影度，村静豹声啼。
秋水浸朱槛，归云宿画堤。香林起呗梵，分响入前溪。

三

法界分身入。香台梦又醒。花林飞积雨。雪岭悟明星。
月迥江逾白。冬深竹更青。道人曾息念。相对一床经。